乞竹雞
作者：林光朝
朝代：宋

paragraphs: 疏籬短短花枝闌，鳩婦不鳴天雨寒。
鳩婦離家三百日，亦有姊妹依故山。
黄糧不肯啄，欲去羽衣殘。
主人一見一憐汝，抱取東家竹雞來戲聚。
孤村落日不相識，各各哀鳴求其主。
兩鳥勿驚遽，低頭聽我語。
鳩婦入我家，必殺入我口。
牀頭瓶罌無餘粒，養汝一到十日後。
東堂數竹夾新蹊，兒童牢落惟愛一竹雞。
堂心有眢井，饑則哺其泥。
主人緣窗安浄几，丹碧相依安用此竹雞。
竹雞慎勿傍人飛，我屋三間沉白蟻。